ai4bharat/Pralekha huggingface dataset:
ഇലക്ട്രോണിക്സ് & ഐ.ടി മന്ത്രാലയം
വിദ്യാർത്ഥികളുടെ സമ്പർക്ക പരിപാടിയിൽ പങ്കെടുക്കുന്നതിന് കേന്ദ്ര സഹമന്ത്രി ശ്രീ രാജീവ് ചന്ദ്രശേഖർ നാളെ തൃശ്ശൂരിലെത്തും
ആധുനിക ഇന്ത്യയുടെ ദശകത്തിൽ അവർക്ക് ലഭ്യമായ വിശാലമായ അവസരങ്ങളിൽ ശ്രദ്ധ കേന്ദ്രീകരിക്കും
തൃശ്ശൂരിൽ താൻ പഠിച്ച വിദ്യാലയവും അദ്ദേഹം സന്ദർശിക്കും
കേന്ദ്ര നൈപുണ്യ വികസന, സംരംഭകത്വ, ഇലക്ട്രോണിക്സ്, ഐടി വകുപ്പ് കേന്ദ്ര സഹമന്ത്രി ശ്രീ രാജീവ് ചന്ദ്രശേഖർ ഒരു ദിവസത്തെ സന്ദർശനത്തിനായി നാളെ തൃശ്ശൂരിലെത്തും.
രാവിലെ കൊച്ചിയിലെത്തുന്ന മന്ത്രി തൃശ്ശൂരിലെത്തി ചിയ്യാരത്തെ കുരിയച്ചിറ സെന്റ് പോൾസ് സ്കൂളും സീനിയർ സെക്കൻഡറി വിഭാഗവും സന്ദർശിച്ച് ഇരു വിദ്യാലയങ്ങളിലെയും വിദ്യാർത്ഥികളുമായി കൂടിക്കാഴ്ച നടത്തും. അഞ്ച് വയസ്സുള്ളപ്പോൾ ശ്രീ രാജീവ് ചന്ദ്രശേഖർ പഠിച്ചിരുന്ന വിദ്യാലയമാണിത്. തങ്ങളുടെ പൂർവ്വ വിദ്യാർഥിയെ സ്വീകരിക്കുന്നതിനുള്ള ഒരുക്കത്തിലാണ് കുരിയച്ചിറ സ്കൂൾ അധികൃതരും വിദ്യാർത്ഥികളും.
തുടർന്ന് ചെറുതുരുത്തി ജ്യോതി എഞ്ചിനീയറിംഗ് കോളേജ് സന്ദർശിക്കുന്ന മന്ത്രി അവിടെയും വിദ്യാർത്ഥികളെ അഭിസംബോധന ചെയ്യും. ആധുനിക ഇന്ത്യയിൽ ലഭ്യമായ തൊഴിൽ, സംരംഭകത്വ അവസരങ്ങളെ സംബന്ധിച്ച് അദ്ദേഹം അവരുമായി ആശയവിനിമയം നടത്തും. ലോകത്തിലെ ഏറ്റവും മികച്ച സമ്പദ്വ്യവസ്ഥകളിലൊന്നായി ഉയർന്നുവരുന്ന ഇന്ത്യയെക്കുറിച്ചും അതിന്റെ സാങ്കേതിക സാധ്യതകളെക്കുറിച്ചും അദ്ദേഹം വിദ്യാർഥികളോട് വിശദീകരിക്കും.
തുടർന്ന് മുള്ളൂർക്കര സന്ദർശിക്കുന്ന മന്ത്രി പാർട്ടി പ്രവർത്തകരുമായും നേതാക്കളുമായും ആശയവിനിമയം നടത്തും. മുള്ളൂർക്കര തിരുവാണിക്കാവ് മാതാ ദുർഗാദേവി ക്ഷേത്രത്തിൽ അദ്ദേഹം പ്രാർഥന നടത്തും.
ശ്രീ രാജീവ് ചന്ദ്രശേഖർ വൈകുന്നേരത്തോടെ ഡൽഹിയിലേക്ക് മടങ്ങും.
ആഭ്യന്തരകാര്യ മന്ത്രാലയം
വിദേശ രാജ്യങ്ങളില് കുടുങ്ങിയ ഇന്ത്യക്കാരെ തിരിച്ചു കൊണ്ടുവരാനുള്ള ശ്രമം ഊര്ജ്ജിതമാക്കി കേന്ദ്ര സര്ക്കാര്
ഘട്ടം ഘട്ടമായുള്ള നടപടി മെയ് 7 മുതല്
ന്യൂഡല്ഹി, മെയ് 4, 2020
വിദേശ രാജ്യങ്ങളില് കുടുങ്ങി ദുരിതമനുഭവിക്കുന്ന ഇന്ത്യക്കാരെ ഘട്ടം ഘട്ടമായി തിരിച്ചുകൊണ്ടുവരാനുള്ള നടപടികള് ഊര്ജ്ജിതമാക്കി കേന്ദ്ര സര്ക്കാര്. വിമാനങ്ങളിലും നാവിക സേന കപ്പലുകളിലുമായിരിക്കും ഇവരെ തിരികെ കൊണ്ടുവരിക. ഇതിനായി സ്റ്റാൻഡേർഡ് ഓപ്പറേറ്റിംഗ് പ്രോട്ടോക്കോള്  തയ്യാറാക്കിക്കഴിഞ്ഞു.
വിവിധയിടങ്ങളില് കുടുങ്ങി ദുരിതമനുഭവിക്കുന്ന ഇന്ത്യക്കാരുടെ പട്ടിക ഇന്ത്യന് എംബസികളും ഹൈക്കമ്മീഷനുകളും തയ്യാറാക്കി വരികയാണ്. രാജ്യത്തേക്ക് തിരിച്ചു വരുന്നതിനുള്ള ചെലവ് സ്വയം വഹിക്കണം. ഷെഡ്യൂള് ചെയ്യാത്ത കൊമേർഷ്യൽ വിമാനങ്ങള് ഇതിനായി സജ്ജമാക്കും. ഇന്ത്യക്കാരെ തിരിച്ചുകൊണ്ടുവരാനുള്ള ഘട്ടം ഘട്ടമായുള്ള നടപടികള് മെയ് ഏഴിന് ആരംഭിക്കും.
വിമാനത്തില് കയറുന്നതിനു മുമ്പ് യാത്രക്കാരുടെ വൈദ്യ പരിശോധന നടത്തും. രോഗലക്ഷണം ഇല്ലാത്തവരെ മാത്രമേ യാത്ര ചെയ്യാന് അനുവദിക്കൂ. ആരോഗ്യ- വ്യോമയാന മന്ത്രാലയങ്ങള് പുറപ്പെടുവിക്കുന്ന ആരോഗ്യ സംബന്ധമായ നടപടിക്രമങ്ങള് യാത്ര ചെയ്യുന്നവര് പാലിക്കണം.
ഇന്ത്യയില് വിമാനമിറങ്ങുന്നവരും കപ്പലില് എത്തുന്നവരും ഉടന്തന്നെ ആരോഗ്യ സേതു ആപ്പില് രജിസ്റ്റര് ചെയ്യണം. എല്ലാവരെയും ഇവിടെ വച്ചും വൈദ്യ പരിശോധനയ്ക്ക് വിധേയമാക്കും. ഇതിനു ശേഷം ആശുപത്രികളിലോ അതത് സംസ്ഥാന സര്ക്കാരുകള് ഏര്പ്പെടുത്തുന്ന ക്വാറന്റൈന് കേന്ദ്രങ്ങളിലോ  14 ദിവസം ക്വാറന്റൈനില് കഴിയണം. 14 ദിവസത്തിനു ശേഷം കോവിഡ് പരിശോധന നടത്തിയ ശേഷം ആരോഗ്യസ്ഥിതി അടിസ്ഥാനമാക്കി തുടര് നടപടികള് സ്വീകരിക്കും.
ഇക്കാര്യങ്ങളെക്കുറിച്ചുള്ള വിശദ വിവരങ്ങള് വിദേശകാര്യ- വ്യോമയാന മന്ത്രാലയങ്ങള് അവരുടെ
വെബ്സൈറ്റുകളില് ഉടന് പ്രസിദ്ധീകരിക്കും.
(പരിശോധനകള്ക്കും ക്വാറന്റൈന് ചെയ്യാനുമടക്കമുള്ള സൗകര്യങ്ങള് അതത് സംസ്ഥാന സര്ക്കാരുകള് ഏര്പ്പെടുത്തണമെന്നും കേന്ദ്ര സര്ക്കാര് നിര്ദ്ദേശിച്ചു.
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
PMGKAY യ്ക്ക് കീഴിൽ 2021 മെയിലെ മുഴുവൻ ഭക്ഷ്യധാന്യ വിഹിതവും 16 സംസ്ഥാന/ കേന്ദ്ര ഭരണ പ്രദേശങ്ങൾ കൈപ്പറ്റി
ന്യൂഡൽഹി, മെയ് 18, 2021
പ്രധാനമന്ത്രി ഗരീബ് കല്യാൺ അന്ന പദ്ധതിക്ക്  കീഴിൽ 2021 മെയ് 17 വരെ രാജ്യത്തെ വിവിധ എഫ്സിഐ ഡിപ്പോകളിൽ നന്നായി 31.80 ലക്ഷം മെട്രിക് ടൺ ഭക്ഷ്യധാന്യങ്ങൾ ആണ് 36 സംസ്ഥാന -കേന്ദ്ര ഭരണ പ്രദേശ ഭരണകൂടങ്ങൾ സ്വീകരിച്ചത്.
2021 മെയ്, ജൂൺ മാസങ്ങളിലേക്കുള്ള മുഴുവൻ വിഹിതവും ലക്ഷദ്വീപ് കൈപ്പറ്റി കഴിഞ്ഞു. കേരളം അടക്കമുള്ള 15 സംസ്ഥാന -കേന്ദ്ര ഭരണ പ്രദേശ ഭരണകൂടങ്ങൾ 2021 മെയിലെ മുഴുവൻ വിഹിതവും സ്വീകരിച്ചിട്ടുണ്ട്.
PMGKAY യ്ക്ക് കീഴിൽ, സൗജന്യ ഭക്ഷ്യ ധാന്യങ്ങൾ സമയബന്ധിതമായി ജനങ്ങൾക്ക് വിതരണം ചെയ്യണമെന്ന് എല്ലാ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നിർദ്ദേശം നൽകിയിട്ടുണ്ട്.
പദ്ധതിക്ക് കീഴിൽ ദേശീയ ഭക്ഷ്യ സുരക്ഷാ നിയമത്തിന്റെ - NFSA, ഗുണഭോക്താക്കളായ 79.39 കോടിയോളം പേർക്ക് പ്രതിമാസം ഒരാൾക്ക് അഞ്ച് കിലോഗ്രാം എന്ന വിധത്തിൽ സൗജന്യ ഭക്ഷ്യധാന്യങ്ങൾ 2021 മെയ്, ജൂൺ കാലയളവിൽ ലഭ്യമാക്കുന്നതാണ്. NFSA യുടെ ഭാഗമായുള്ള സ്ഥിരം വിഹിതത്തിനു പുറമെയാണ് ഇത്. 79.39 LMT ധാന്യങ്ങൾ ആണ് പദ്ധതിക്ക് കീഴിൽ വിതരണം ചെയ്യുന്നത്
ഭക്ഷ്യധാന്യങ്ങളുടെ വില, ചരക്കുനീക്കം തുടങ്ങിയവയുടെ മുഴുവൻ ചിലവായ 26,000 കോടി രൂപ കേന്ദ്ര സർക്കാർ വഹിക്കുന്നതാണ്.സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും ഉള്ള കേന്ദ്ര സഹായത്തിന്റെ ഭാഗമായാണിത്
IE/SKY
(Visitor Counter : 217
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 50.68 കോടി പിന്നിട്ടു
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 50.68 കോടി പിന്നിട്ടു. ഇന്ന് രാവിലെ 7 വരെയുള്ള താൽക്കാലിക റിപ്പോർട്ട് അനുസരിച്ച് 58,51,292 സെഷനുകളിലൂടെ ആകെ 50,68,10,492 വാക്സിൻ ഡോസ് നൽകി. കഴിഞ്ഞ 24 മണിക്കൂറിനുള്ളിൽ 55,91,657 ഡോസ് വാക്സിൻ നൽകി.
രാജ്യത്താകെ ഇതുവരെ 3,10,99,771 പേരാണ് കോവിഡ് മുക്തരായത്. കഴിഞ്ഞ 24 മണിക്കൂറിനുള്ളിൽ 43,910 പേർ സുഖം പ്രാപിച്ചു. ദേശീയ രോഗമുക്തി നിരക്ക് 97.39% ആയി.
കഴിഞ്ഞ 24 മണിക്കൂറിനുള്ളിൽ ഇന്ത്യയിൽ പുതുതായി രോഗം സ്ഥിരീകരിച്ചത് 39,070 പേർക്കാണ്.
തുടർച്ചയായ 42-ാം ദിവസവും 50,000-ത്തിൽ താഴെയാണ് പുതിയ പ്രതിദിന രോഗബാധിതരുടെ എണ്ണം.
നിലവിൽ രാജ്യത്തു ചികിത്സയിലുള്ളത് 4,06,822 പേരാണ്. ഇത് രാജ്യത്തെ ആകെ രോഗബാധിതരുടെ 1.27% മാത്രമാണ്.
രാജ്യത്തെ പരിശോധനാ ശേഷി ഗണ്യമായി വർദ്ധിപ്പിച്ചതോടെ കഴിഞ്ഞ 24 മണിക്കൂറിനുള്ളിൽ 17,22,221 പരിശോധനകൾ നടത്തി. ആകെ 48 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 2.38 ശതമാനവും പ്രതിദിന രോഗസ്ഥിരീകരണ നിരക്ക് ഇന്ന് 2.27 ശതമാനവുമാണ്. പ്രതിദിന രോഗസ്ഥിരീകരണ നിരക്ക് കഴിഞ്ഞ 13 ദിവസങ്ങളായി 3% ത്തിൽ താഴെയും, തുടർച്ചയായ 62-ാം ദിവസവും 5 ശതമാനത്തിൽ താഴെയായും തുടരുന്നു.
വാര്ത്താവിതരണ പ്രക്ഷേപണ മന്ത്രാലയം
പി ഐ ബി മാധ്യമ ശില്പശാല മാര്ച്ച് 10 ന് പയ്യന്നൂരിൽ
പ്രാദേശിക മാധ്യമ പ്രവര്ത്തകര്ക്കായി കൊച്ചി പ്രസ് ഇന്ഫര്മേഷന് ബ്യൂറോ  സംഘടിപ്പിക്കുന്ന മാധ്യമ ശില്പശാല മാര്ച്ച് 10 ന്  രാവിലെ 9.30-ന് പയ്യന്നുർ കെ കെ റെസിഡൻസി ഹോട്ടലില് കണ്ണൂർ കളക്ടർ ശ്രീ എസ് ചന്ദ്രശേഖർ ഉദ്ഘാടനം ചെയ്യും. പയ്യന്നൂർ പ്രസ് ക്ലബ് പ്രസിഡന്റ് ശ്രീ രാഘവൻ കടന്നപ്പള്ളി അധ്യക്ഷത വഹിക്കുന്ന സമ്മേളനത്തിൽ, പിഐബി അഡീഷണല് ഡയറക്ടര് ജനറല് ശ്രീ വി. പളനിച്ചാമി മുഖ്യ പ്രഭാഷണം നടത്തും. പ്രസ് ഇൻഫർമേഷൻ ബ്യുറോ കൊച്ചി ഡയറക്ടർ ശ്രീമതി രശ്മി റോജ തുഷാര നായർ പി ഐ ബി യുടെ പ്രവർത്തനങ്ങളെ കുറിച്ച് വിവരിക്കും.
'പത്രപ്രവർത്തനത്തിലെ നൈതികതയും വികാസനോത്മുഖ പത്രപ്രവർത്തനവും' എന്ന വിഷയത്തെ കുറിച്ച് മാതൃഭൂമിയിലെ സീനിയർ ലീഡർ റൈറ്റർ ശ്രീ കെ. ബാലകൃഷ്ണൻ ക്ലാസ് നയിക്കും. തുടർന്ന് 'കേരളത്തിന്റെ ആരോഗ്യ മേഖലയും പോസിറ്റീവ് റീപ്പർട്ടിങ്ങും' എന്ന വിഷയത്തെ കുറിച്ച് കോഴിക്കോട് സർക്കാർ മെഡിക്കൽ കോളേജിലെ അസ്സോസിയേറ്റ് പ്രൊഫെസ്സർ ഡോ. ജയകൃഷ്ണനും, ഡിജിറ്റൽ പത്രപ്രവർത്തനത്തെക്കുറിച്ചു മലയാള മനോരമ ചീഫ് റിപ്പോർട്ടർ ശ്രീ എൻ. പി. സി. രഞ്ജിത്തും സംസാരിക്കും.
കേന്ദ്ര ഗവണ്മെന്റിന്റെ വിവിധ പദ്ധതികളെക്കുറിച്ച് പ്രാദേശിക ലേഖകര്ക്ക് അറിവ് പകരുക എന്ന ലക്ഷ്യത്തോടെയാണ് പി ഐ ബി വിവിധ ജില്ലകളിൽ ഇത്തരം ശില്പശാലകള് സംഘടിപ്പിക്കുന്നത്.
(Visitor Counter : 54
ഇന്ത്യ-നോര്വേ ഓഷ്യന് ഡയലോഗ് സംബന്ധിച്ച് ഇന്ത്യയും നോര്വേയും തമ്മിലുള്ള ധാരണാപത്രത്തിന് പ്രധാനമന്ത്രി നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി.
പ്രയോജനങ്ങള്:
ധാരണാപത്രം ബ്ലൂ ഇക്കോണമി വികസനവുമായി ബന്ധപ്പെട്ടു പരസ്പരം താല്പര്യമുള്ള മേഖലകളില് സഹകരണം പ്രോത്സാഹിപ്പിക്കും. ബ്ലൂ ഇക്കണോമി മേഖലയില് ആഗോള തലത്തില് നേതൃസ്ഥാനത്തുള്ള ഒരു രാജ്യമാണ് നോര്വേ. മത്സ്യബന്ധനം, ഹൈഡ്രോകാര്ബണ്, പുനരുല്പ്പാദിപ്പിക്കുന്ന ഊര്ജം, സമുദ്ര വിഭവങ്ങളുടെ സുസ്ഥിര യന്ത്രവല്ക്കരണം, നാവിക സംവിധാനങ്ങള് തുടങ്ങിയ മേഖലകളില് അതിനൂതന സാങ്കേതിക വിദ്യകളും നോര്വേ സ്വായത്തമാക്കിയിട്ടുണ്ട്. സംയുക്ത ദൗത്യസേനയുടെ ചട്ടക്കൂടിനുള്ളില് ഉള്ള എല്ലാ പങ്കാളികളുടെയും പരസ്പര ആനുകൂല്യത്തിനു വേണ്ടി തുറമുഖ-വിനോദസഞ്ചാര വികസനം, ഹൈഡ്രോകാര്ബണുകളുടെയും മറ്റു സമുദ്ര വിഭവങ്ങളുടെയും ചൂഷണം, മേഖലയില് സഹകരണത്തിനുള്ള അവസരങ്ങള് എന്നീ കാര്യങ്ങളില് സൃഷ്ടിപരമായ അവസരങ്ങള് ഉറപ്പാക്കുന്നതാണു നിര്ദിഷ്ട ധാരണാപത്രം. മത്സ്യബന്ധനത്തിലും മത്സ്യ കൃഷിയിലും പുതിയ സാങ്കേതിക വിദ്യകള് ഉപയോഗപ്പെടുത്തി ഭക്ഷ്യസുരക്ഷാ ലക്ഷ്യം കൈവരിക്കുന്നതിനും ഇതു സഹായകമാകും. ലാഭകരമായ സംരംഭങ്ങള് നടപ്പാക്കാന് ഇരു രാജ്യങ്ങളിലെയും വ്യവസായങ്ങള്ക്ക് ഇത് ഒരു വേദിയൊരുക്കുന്നു. ശാസ്ത്രജ്ഞര്ക്കും ഗവേഷകര്ക്കും ആര്ട്ടിക് മേഖലയെ അടിസ്ഥാനമാക്കി സമുദ്ര ആവാസ വ്യവസ്ഥയെക്കുറിച്ചു പഠിക്കാനും സാധിക്കും.
ആരോഗ്യ, കുടുംബക്ഷേമ മന്ത്രാലയം
ഇതുവരെ 201.93 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 201.93 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
5.15 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
വാണിജ്യ വ്യവസായ മന്ത്രാലയം
ആഗോള ശരാശരിയായ 64 ശതമാനവുമായി താരതമ്യം ചെയ്യുമ്പോൾ ഇന്ത്യയുടെ ഫിൻടെക് സ്വീകാര്യതാ നിരക്കായ 87 ശതമാനം ലോകത്തെ ഏറ്റവും ഉയർന്നതെന്ന് ശ്രീ പീയുഷ് ഗോയൽ
(ന്യൂഡൽഹി, സെപ്റ്റംബർ 30, 2021
ലോകത്തെ ഏറ്റവും വലിയ ഡിജിറ്റൽ വിപണികളിലൊന്നായി ഇന്ത്യ മാറുകയാണെന്ന് കേന്ദ്ര വാണിജ്യ-വ്യവസായ മന്ത്രി ശ്രീ പീയുഷ് ഗോയൽ പറഞ്ഞു. ഇന്ന് നടന്ന രണ്ടാമത് ഗ്ലോബൽ ഫിൻടെക് ഫെസ്റ്റ് - 2021-നെ വീഡിയോ കോൺഫറൻസിംഗിലൂടെ അഭിസംബോധന ചെയ്യുകയായിരുന്നു അദ്ദേഹം. ആഗോള ശരാശരിയായ 64 ശതമാനവുമായി താരതമ്യം ചെയ്യുമ്പോൾ ഇന്ത്യയുടെ ഫിൻടെക് സ്വീകാര്യതാ നിരക്കായ  87 ശതമാനം ലോകത്തെ ഏറ്റവും ഉയർന്നതാണെന്ന് അദ്ദേഹം പറഞ്ഞു.
2021 മേയ് വരെയുള്ള കാലയളവിൽ, ഇന്ത്യയുടെ യുണൈറ്റഡ് പേയ്മെന്റ്സ് ഇന്റർഫേസ്  224 ബാങ്കുകളുടെ പങ്കാളിത്തവും 68 ബില്യൺ ഡോളറിന് മേൽ മൂല്യമുള്ള 2.6 ബില്യൺ ഇടപാടുകൾ രേഖപ്പെടുത്തിയിട്ടുണ്ടെന്നും ശ്രീ ഗോയൽ പറഞ്ഞു. 2021 ഓഗസ്റ്റിൽ ഏറ്റവും ഉയർന്ന നിരക്കായ 3.6 ബില്യൺ ഇടപാടുകളാണ് നടന്നത്. കഴിഞ്ഞ വർഷം AePS  ഉപയോഗിച്ച് 2 ട്രില്യണിലധികം ഇടപാടുകൾ നടന്നതായും അദ്ദേഹം കൂട്ടിച്ചേർത്തു.
സ്വന്തം വീടിൻറെ സുരക്ഷയിൽ ഇരുന്നുകൊണ്ട്, ലോക്ക്ഡൗൺ കാലത്തും കോവിഡ് രണ്ടാം തരംഗ കാലത്തും പ്രത്യേകിച്ചും, നിർണായക ഇടപാടുകൾ നടത്താൻ ഇന്ത്യയിലെ ജനങ്ങളെ ഫിൻടെക് വ്യവസായം പ്രാപ്തരാക്കിയെന്ന് മന്ത്രി പറഞ്ഞു.
നാഷണൽ ബ്രോഡ്ബാൻഡ് മിഷന് കീഴിൽ ഇന്ത്യയിലെ എല്ലാ ഗ്രാമങ്ങളിലും അതിവേഗ ഇന്റർനെറ്റ് ലഭ്യമാക്കുമെന്നും ഇതിന്റെ ശക്തിയാൽ ഇന്ത്യയെ ഫിൻടെക് നൂതന സംരംഭകത്വ കേന്ദ്രമാക്കി  മാറ്റുമെന്നും മന്ത്രി പറഞ്ഞു.
മൊബൈൽ ആപ്ലിക്കേഷനുകൾ, ഇ-കൊമേഴ്സ് സ്റ്റോറുകൾ, മറ്റ് നിരവധി ഡിജിറ്റൽ അടിസ്ഥാന സൗകര്യങ്ങൾ എന്നീ മേഖലകളിൽ നിക്ഷേപം ആകർഷിക്കാൻ ഫിൻടെക്കിന് സാധ്യതയുണ്ടെന്ന് ശ്രീ ഗോയൽ പറഞ്ഞു. 2016 ൽ ആരംഭിച്ചതിന് ശേഷം ഫിൻടെക് മേഖലയിലെ നിക്ഷേപം 10 ബില്യൺ ഡോളറായി ഉയർന്നു.
2,100-ലധികം ഫിൻടെക്കുകളുള്ള ഫിൻടെക് വിപണിയിൽ ഇന്ത്യയിന്ന് അതിവേഗം വളരുന്ന രാജ്യമാണെന്നും വാണിജ്യ മന്ത്രി പറഞ്ഞു.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 209.40 കോടി കവിഞ്ഞു
12-14 വയസ് പ്രായമുള്ളവര്ക്ക് വിതരണം ചെയ്തത് 3.99 കോടിയിലധികം ആദ്യ ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 1,01,166
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 13,272 പേര്ക്ക്
രോഗമുക്തി നിരക്ക് നിലവില് 98.58%
പ്രതിവാര രോഗസ്ഥിരീകരണ നിരക്ക് 3.87%
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 209.40 കോടി  പിന്നിട്ടു. 2,78,34,092 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 3.99 കോടി യിലധികം 3,99,22,101 കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ ആദ്യ ഡോസ് നല്കി. 18 - 59 വയസ് പ്രായമുള്ളവർക്കുള്ള കരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,13,413
രണ്ടാം ഡോസ് 1,01,00,868
കരുതല് ഡോസ് 66,15,955
മുന്നണിപ്പോരാളികള്
ഒന്നാം ഡോസ് 1,84,33,464
രണ്ടാം ഡോസ് 1,76,88,704
കരുതല് ഡോസ് 1,28,61,388
12-14 പ്രായപരിധിയിലുള്ളവര്
ഒന്നാം ഡോസ് 3,99,22,101
രണ്ടാം ഡോസ് 2,94,71,525
15-18 പ്രായപരിധിയിലുള്ളവര്
ഒന്നാം ഡോസ് 6,15,36,693
രണ്ടാം ഡോസ് 5,19,25,571
18-44 പ്രായപരിധിയിലുള്ളവര്
ഒന്നാം ഡോസ് 56,01,95,227
രണ്ടാം ഡോസ് 51,15,83,746
കരുതല് ഡോസ് 4,75,13,724
45-59 പ്രായപരിധിയിലുള്ളവര്
ഒന്നാം ഡോസ് 20,38,25,961
രണ്ടാം ഡോസ് 19,59,47,673
കരുതല് ഡോസ് 2,81,88,517
60നുമേല് പ്രായമുള്ളവര്
ഒന്നാം ഡോസ് 12,75,32,399
രണ്ടാം ഡോസ് 12,24,69,258
കരുതല് ഡോസ് 3,78,21,953
കരുതല് ഡോസ് 13,30,01,537
ആകെ 2,09,40,48,140
രാജ്യത്ത് നിലവിലെ കോവിഡ് രോഗബാധിതരുടെ എണ്ണം 1,01,166 ; ഇത് രാജ്യത്തെ മൊത്തം സജീവ കേസുകളുടെ 0.23% ആണ്.
ദേശീയ രോഗമുക്തി നിരക്ക് 98.58 % ആണ്. കഴിഞ്ഞ 24 മണിക്കൂറിനുള്ളില് 13,900 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,36,99,435 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 13,272 പേര്ക്കാണ്.
കഴിഞ്ഞ 24 മണിക്കൂറിനുള്ളില് 3,15,231 പരിശോധനകള് നടത്തി. ആകെ 88.21 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 3.87ശതമാനമാണ്. പ്രതിദിന രോഗസ്ഥിരീകരണ നിരക്ക് 4.21 ശതമാനമാണ്.
(ND
ആരോഗ്യ, കുടുംബക്ഷേമ മന്ത്രാലയം
ഇന്ത്യയിലെ പ്രതിദിന രോഗമുക്തരുടെ എണ്ണം ഏറ്റവുമുയര്ന്ന നിലയില്
കഴിഞ്ഞ 24 മണിക്കൂറിനുള്ളില് 82,961 കോവിഡ് മുക്തരെന്ന റെക്കോര്ഡ് നേട്ടം
രോഗമുക്തരില് നാലിലൊന്നും മഹാരാഷ്ട്രയില് നിന്ന്
രോഗമുക്തരുടെ എണ്ണം ചികിത്സയിലുള്ളവരുടെ എണ്ണത്തേക്കാള് 4 മടങ്ങ് അധികം
(രാജ്യത്തെ കോവിഡ് രോഗമുക്തരുടെ എണ്ണം വര്ദ്ധിക്കുന്നു. കഴിഞ്ഞ 24 മണിക്കൂറിനുള്ളില് രാജ്യത്ത് പ്രതിദിനരോഗമുക്തരുടെ ഏറ്റവുമുയര്ന്ന എണ്ണം രേഖപ്പെടുത്തി. 82,961 പേരാണ് കോവിഡ് മുക്തരായത്. രോഗമുക്തിനിരക്ക് 78.53 ശതമാനമായി വര്ധിച്ചു. പ്രതിവാര രോഗമുക്തി നിരക്കിലും സ്ഥിരമായ വര്ധനയാണുള്ളത്.
രാജ്യത്തെ ആകെ രോഗമുക്തര് 39,42,360 ആയി.
കഴിഞ്ഞ 24 മണിക്കൂറിനുള്ളില് രോഗമുക്തരായവരുടെ 23.41 ശതമാനവും മഹാരാഷ്ട്രയിലാണ് . ആന്ധ്രാപ്രദേശ് , കര്ണാടക , ഉത്തര്പ്രദേശ് , തമിഴ്നാട്  എന്നീ സംസ്ഥാനങ്ങളില് 35.5 ശതമാനം പേരാണ് രോഗമുക്തിനേടിയത്. പുതുതായി രോഗമുക്തരായവരില് 59 ശതമാനവും ഈ അഞ്ച് സംസ്ഥാനങ്ങളിലാണ്.
27 സംസ്ഥാനങ്ങളില്/കേന്ദ്രഭരണപ്രദേശങ്ങളില് രോഗമുക്തി നിരക്ക് 70 ശതമാനത്തില് അധികമാണ്.
രാജ്യത്ത് 9,95,933 പേരാണ് നിലവില് ചികിത്സയിലുള്ളത്. രോഗമുക്തരും ചികിത്സയിലുള്ളവരും തമ്മിലുള്ള അന്തരം 29 ലക്ഷം കവിഞ്ഞു . രോഗമുക്തര് ചികിത്സയിലുള്ളവരേക്കാള് ഏകദേശം 4 മടങ്ങ്  അധികമാണ്.
മഹാരാഷ്ട്ര, കര്ണാടക, ആന്ധ്രാപ്രദേശ്, ഉത്തര്പ്രദേശ്, തമിഴ്നാട് എന്നീ സംസ്ഥാനങ്ങളിലാണ് ചികിത്സയിലുള്ളവരില് 60 ശതമാനത്തോളം.
ചികിത്സയിലുള്ളവരില് 70 ശതമാനവും രോഗം ഏറ്റവും കൂടുതല് ബാധിച്ച ഒമ്പത് സംസ്ഥാനങ്ങളില്കേന്ദ്രഭരണപ്രദേശങ്ങളിലാണ്.
രാജ്യത്ത് കഴിഞ്ഞ 24 മണിക്കൂറിനുള്ളില് 90,123 പേര്ക്കാണ് രോഗം ബാധിച്ചത്.
കഴിഞ്ഞ 24 മണിക്കൂറിനുള്ളില് 20,000 ത്തിലധികം പേര്ക്കു രോഗം ബാധിച്ച മഹാരാഷ്ട്രയാണ് മുന്നില്. ആന്ധ്രപ്രദേശ് , കര്ണാടക  എന്നീ സംസ്ഥാനങ്ങളാണ് തൊട്ടുപിന്നില്.
പ്രത്യേക സേവനങ്ങളും ഫീച്ചറുകളും
ഇ -ഗവേണന്സ് ദേശീയ അവാര്ഡ്; നാമനിര്ദ്ദേശങ്ങൾ ക്ഷണിച്ചു
കേന്ദ്ര ഇലക്ട്രോണിക്സ് ആൻഡ് ഇൻഫർമേഷൻ ടെക്നോളജി മന്ത്രാലയത്തിന് കീഴിലുള്ള കേന്ദ്ര ഭരണപരിഷ്കാര പൊതു പരാതി പരിഹാര വകുപ്പ് ഇ-ഗവേണന്സ് മേഖലയിലെ പദ്ധതികൾ,സംരംഭങ്ങള്,പരിഹാരങ്ങൾ എന്നിവയ്ക്കുള്ള 2021-22 വര്ഷത്തേക്കുള്ള ദേശീയ അവാര്ഡുകള്ക്കായി നാമനിര്ദ്ദേങ്ങൾ ക്ഷണിച്ചു.
ഡിജിറ്റല് പരിവര്ത്തനത്തിനായുള്ള ഗവണ്മെന്റ് നടപടികളുടെ റീ-എന്ജിനീയറിംഗിലെ മികവ്, പൗര കേന്ദ്രീകൃത സേവനം നല്കുന്നതിലെ മികവ്, ഇ-ഗവേണന്സിലെ ജില്ലാതല സംരംഭത്തിലെ മികവ്, അക്കാദമിക്/ഗവേഷണ സ്ഥാപനങ്ങള് നടത്തുന്ന പൗര കേന്ദ്രീകൃത സേവനങ്ങളെക്കുറിച്ചുള്ള മികച്ച ഗവേഷണം, വളര്ന്നുവരുന്ന സാങ്കേതികവിദ്യകള് സ്വീകരിക്കുന്നതിലെ മികവ് എന്നീ അഞ്ച് വിഭാഗങ്ങളിലാണ് അവാര്ഡുകള് നല്കുന്നത്. നാമനിര്ദ്ദേശങ്ങള് www.darpq.gov.in, www.nceq.gov.in എന്നീ വെബ്സൈറ്റുകളില് 2022 ജൂലൈ 31 നകം സമര്പ്പിക്കണം.
--NS--
(Visitor Counter : 16
പ്രത്യേക സേവനങ്ങളും ഫീച്ചറുകളും
പട്ടികജാതി/ പട്ടികവർഗക്കാർക്ക് സൗജന്യ പരിശീലനം
കേന്ദ്ര തൊഴിൽ മന്ത്രാലയത്തിന് കീഴിലുള്ള തിരുവനന്തപുരത്തെ ദേശീയ തൊഴിൽ സേവന കേന്ദ്രം പട്ടിക ജാതി / പട്ടിക വർഗ വിഭാഗത്തിൽപ്പെട്ട യുവജനങ്ങൾക്ക് കേരളത്തിലെ വിവിധ ജില്ലകളിൽ സൗജന്യ പരിശീലന കോഴ്സുകൾ ആരംഭിക്കുന്നു. ആറ് മാസം മുതൽ ഒരു വർഷം വരെയാണ് കോഴ്സുകളുടെ കാലാവധി. 18 നും 30 നും ഇടയിൽ പ്രായമുള്ളവർക്ക് കോഴ്സുകളിലേക്ക് അപേക്ഷിക്കാം. വാർഷിക വരുമാനം മൂന്ന് ലക്ഷത്തിൽ കവിയാൻ പാടില്ല. പ്ലസ് ടുവാണ് അടിസ്ഥാന യോഗ്യത. സ്പെഷ്യൽ കോച്ചിങ് സ്കീം, ‘ഒ‘ ലെവൽ കമ്പ്യൂട്ടർ സോഫ്റ്റ് വെയർ, ഓഫീസ് ഓട്ടോമേഷൻ തുടങ്ങി വിവിധ വിഷയങ്ങളിലാണ് പരിശീലനം നൽകുന്നത്. സൗജന്യമായി നടത്തുന്ന കോഴ്സുകളിലേക്ക് തിരഞ്ഞെടുക്കപ്പെടുന്നവർക്ക് പ്രതിമാസം 1000 രൂപ സ്റ്റൈപ്പന്റും പഠനസാമഗ്രികളും ലഭിക്കും. കോഴ്സുകളിലേക്ക് രജിസ്റ്റർ ചെയ്യാൻ താത്പര്യമുള്ളവർ 12 ജൂൺ 2023 നകം https://forms.gle/mwN89tZH6Zhx2RX89 എന്ന ലിങ്കിൽ അപേക്ഷകൾ സമർപ്പിക്കണം. കൂടുതൽ വിവരങ്ങൾ National Career Service Centre for SC/STs, Trivandrum എന്ന ഫേയ്സ്ബുക്ക് പേജിലും 0471-2332113/ 8304009409 എന്ന ഫോൺ നമ്പറിലും ലഭ്യമാണ്.
NS
(Visitor Counter : 21
പ്രധാനമന്ത്രിയുടെ ഓഫീസ്
ഇന്ത്യയും ജപ്പാനും തമ്മിലുള്ള നയതന്ത്രബന്ധം 70 വർഷം പിന്നിട്ടതിൽ പ്രധാനമന്ത്രി സന്തുഷ്ടി പ്രകടിപ്പിച്ചു
ഇന്ത്യയും ജപ്പാനും തമ്മിൽ നയതന്ത്ര ബന്ധം സ്ഥാപിതമായിട്ട് ഇന്ന് 70 വർഷം പിന്നിട്ടതിൽ സ്ഥാപിക്കുന്നതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു. തന്ത്രപരമോ സാമ്പത്തികമോ ജനങ്ങൾ തമ്മിലുള്ള സമ്പർക്കമോ ആകട്ടെ, എല്ലാ മേഖലകളിലും നമ്മുടെ ബന്ധം കൂടുതൽ വർധിച്ചതായി ശ്രീ മോദി പറഞ്ഞു.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു :
"ഇന്ത്യയും ജപ്പാനും തമ്മിലുള്ള നയതന്ത്രബന്ധത്തിന്റെ 70 വർഷം നാം ഇന്ന് ആഘോഷിക്കുമ്പോൾ, തന്ത്രപരമോ സാമ്പത്തികമോ ജനങ്ങൾ തമ്മിലുള്ള സമ്പർക്കമോ സമ്പർക്കമോ ആകട്ടെ, എല്ലാ മേഖലകളിലും നമ്മുടെ ബന്ധം കൂടുതൽ ആഴത്തിലുള്ളതായി കാണുന്നതിൽ എനിക്ക് സന്തോഷമുണ്ട്."
""വാർഷിക ഉച്ചകോടിക്കായി എന്റെ സുഹൃത്ത് പ്രധാനമന്ത്രി കിഷിദ അടുത്തിടെ നടത്തിയ ഇന്ത്യാ സന്ദർശനം, കോവിഡിന് ശേഷമുള്ള ലോകത്ത് നമ്മുടെ പ്രത്യേക തന്ത്രപരവും ആഗോളവുമായ പങ്കാളിത്തം കൂടുതൽ ആഴത്തിലാക്കുന്നതിനുള്ള ഒരു റോഡ്മാപ്പ് തയ്യാറാക്കി. ആ ലക്ഷ്യം സാക്ഷാത്കരിക്കുന്നതിന് പ്രധാനമന്ത്രി കിഷിദയുമായി തുടർന്നും പ്രവർത്തിക്കാൻ ഞാൻ ആഗ്രഹിക്കുന്നു. "
-ND-
(
PIB Headquarters
തപാല് അദാലത്ത്
കേരള പോസ്റ്റല് സര്ക്കിളിന്റെ 91-ാമത് തപാല് അദാലത്ത് ആഗസ്ത് 8ന് വൈകിട്ട് 3.30ന് തിരുവനന്തപുരം ചീഫ് പോസ്റ്റ്
മാസ്റ്റര് ജനറല് ഓഫീസില് നടക്കും. കൗണ്ടര് സര്വ്വീസ്, സേവിങ്ങ്സ് ബാങ്ക്, മണി ഓര്ഡര് തുടങ്ങിയ തപാല്
സേവനങ്ങളെക്കുറിച്ചുള്ള പൊതുജനങ്ങളുടെ പരാതികളും നിവേദനങ്ങളും തര്ക്കങ്ങളും അദാലത്തില്
സമര്പ്പിക്കാം.
പരാതികള് 2017 ജൂലൈ 28-ാം തീയ്യതിക്കകം കിട്ടത്തക്കവിധം, ശ്രീ. എം സലീം കുമാര്, അസിസ്റ്റന്റ് ഡയറക്ടര് (കസ്റ്റമര്
, പോസ്റ്റ് മാസ്റ്റര് ജനറലിന്റെ ഓഫീസ്, കേരള സര്ക്കിള്, തിരുവനന്തപുരം 695 5033 എന്ന വിലാസത്തില്
അയക്കണം. കവറിന് മുകളില് സര്ക്കിള് തപാല് അദാലത്ത് - 2017 എന്ന് വ്യക്തമായി രേഖപ്പെടുത്തണം. മുന്
അദാലത്തില് പരിഗണിച്ച പരാതികള് ഈ അദാലത്തില് സ്വീകരിക്കില്ല.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും കോവിഡ് വാക്സിനേഷന്റെ പുരോഗതി കേന്ദ്രം അവലോകനം ചെയ്തു
കേന്ദ്ര ആരോഗ്യ സെക്രട്ടറി ശ്രീ രാജേഷ് ഭൂഷൺ, കോവിഡ്-19 നേരിടുന്നതിനുള്ള എംപവേർഡ് ഗ്രൂപ്പ് ഓൺ ടെക്നോളജി ആൻഡ് ഡാറ്റാ മാനേജ്മെൻറ് ചെയർമാനും കോവിഡ്-19 പ്രതിരോധ കുത്തിവയ്പ്പിനുള്ള ദേശീയ വിദഗ്ദ്ധ സംഘത്തിലെ അംഗവുമായ ഡോ. ആർ. എസ്. ശർമ്മ, എന്നിവർ സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും ആരോഗ്യ സെക്രട്ടറിമാരുമായും, ദേശീയ ആരോഗ്യ ദൗത്യം എം ഡി മാരുമായും കോവിഡ് പ്രതിരോധ കുത്തിവയ്പ്പ് സംബന്ധിച്ച സ്ഥിതിഗതികൾ ഇന്ന് നടന്ന വീഡിയോ കോൺഫറൻസിൽ അവലോകനം ചെയ്തു.
സംസ്ഥാനങ്ങളിൽ നിന്ന് ലഭിച്ച നിശ്ചിത കണക്കുകൾ പ്രകാരം വാക്സിനേഷൻ യജ്ഞത്തിന്റെ വിവിധ വശങ്ങൾ ചൂണ്ടിക്കാട്ടുന്ന വിശദമായ അവതരണത്തിന് ശേഷം, കേന്ദ്ര ആരോഗ്യ സെക്രട്ടറി ഇനിപ്പറയുന്ന കാര്യങ്ങൾ ഊന്നിപ്പറഞ്ഞു:
1. ആദ്യ ഡോസ് എടുത്ത എല്ലാ ഗുണഭോക്താക്കൾക്കും രണ്ടാമത്തെ ഡോസ് എടുക്കുന്നതിൽ മുൻഗണന നൽകുന്നുവെന്ന് സംസ്ഥാനങ്ങൾ ഉറപ്പാക്കണം.
കേന്ദ്ര സർക്കാർ സൗജന്യമായി അനുവദിക്കുന്ന വാക്സിൻ ഡോസുകളിൽ 70 ശതമാനമെങ്കിലും രണ്ടാമത്തെ ഡോസ് എടുക്കുന്നതിനായി സംസ്ഥാനങ്ങൾ മാറ്റി വയ്ക്കണം. ബാക്കി 30% ആദ്യ ഡോസിനായി നീക്കിവയ്ക്കാം. ഇതൊരു നിർദ്ദേശം മാത്രമാണ്. 100% വരെ ഡോസുകൾ രണ്ടാം ഡോസ് വാക്സിനേഷനായി മാറ്റിവയ്ക്കാനുള്ള സ്വാതന്ത്ര്യം സംസ്ഥാനങ്ങൾക്കുണ്ട്.
രണ്ട് ഡോസ് വാക്സിൻ സ്വീകരിച്ച് വാക്സിനേഷൻ പൂർണ്ണമാക്കേണ്ടതിന്റെ പ്രാധാന്യം സംബന്ധിച്ച ബോധവൽക്കരണം ഊർജ്ജിതമാക്കാൻ സംസ്ഥാനങ്ങളോട് നിർദ്ദേശിച്ചിട്ടുണ്ട്.
2. മെച്ചപ്പെട്ട ആസൂത്രണം സാധ്യമാക്കുന്നതിനായി കേന്ദ്ര സർക്കാർ സൗജന്യമായി നൽകുന്ന കോവിഡ് വാക്സിനുകളുടെ വിഹിതം സംബന്ധിച്ച് സംസ്ഥാനങ്ങളെ മുൻകൂട്ടി അറിയിച്ചിട്ടുണ്ട്. മെയ് 15 മുതൽ 31 വരെയുള്ള കാലയളവിലേക്ക് അനുവദിക്കുന്ന അടുത്ത വിഹിതത്തെ കുറിച്ചുള്ള വിവരങ്ങൾ മെയ് 14 ന് സംസ്ഥാനങ്ങളെ അറിയിക്കും.
3. വാക്സിൻ പാഴാക്കുന്നത് കുറയ്ക്കാൻ സംസ്ഥാനങ്ങളോട് ആവശ്യപ്പെട്ടു.
4. ഉദാരവൽക്കരിച്ച മൂന്നാം ഘട്ട പ്രതിരോധ കുത്തിവയ്പ്പ് ആരംഭിച്ച സാഹചര്യത്തിൽ കേന്ദ്ര സർക്കാരിൽ നിന്നുള്ള സൗജന്യ വാക്സിന്  പുറമെയുള്ള സംഭരണത്തെക്കുറിച്ചും സംസ്ഥാനങ്ങളോട് വിശദീകരിച്ചു. വാക്സിൻ നിർമ്മാതാക്കളുമായുള്ള ഏകോപനത്തിനും, കാര്യക്ഷമമായ സംഭരണത്തിനും സംസ്ഥാന തലത്തിൽ 2 അല്ലെങ്കിൽ 3 മുതിർന്ന ഉദ്യോഗസ്ഥർ അടങ്ങുന്ന പ്രത്യേക സംഘം രൂപീകരിക്കാൻ സംസ്ഥാനങ്ങൾക്ക് നിർദ്ദേശം നൽകി. സ്വകാര്യ ആശുപത്രികളുമായുള്ള ഏകോപനം സുഗമമാക്കുന്നതിനും ഈ സംഘം പ്രവർത്തിക്കും.
5. വാക്സിനേഷൻ യജ്ഞത്തിന്റെ മാറിക്കൊണ്ടിരിക്കുന്ന ആവശ്യങ്ങൾ ഫലപ്രദമായി നേരിടാൻ കോവിൻ പ്ലാറ്റ്ഫോമും പരിഷ്കരിക്കുന്നുണ്ട്. നന്നായി ആസൂത്രണം ചെയ്ത് പ്രതിരോധ കുത്തിവയ്പ്പ് പൂർത്തിയാക്കുന്നതിന്, രണ്ടാമത്തെ ഡോസ് എടുക്കേണ്ടവരുടെ പട്ടിക സംസ്ഥാനങ്ങൾക്ക് ഡൗൺലോഡ് ചെയ്തെടുക്കാനുള്ള സൗകര്യം ഒരുക്കിയിട്ടുണ്ട്. ഡിസ്ട്രിക്റ്റ് ഇമ്മ്യൂണൈസേഷൻ ഓഫീസർ , കോവിഡ് വാക്സിനേഷൻ സെന്റർ  മാനേജർ എന്നിവർക്ക് ആവശ്യാനുസരണം ഓരോ സെഷനിലും ശേഷി വർദ്ധിപ്പിക്കാൻ കഴിയും . കൂടാതെ വരാനിരിക്കുന്ന സെഷനുകളിൽ ലക്ഷ്യമിടുന്നവരെ സംബന്ധിച്ച വ്യക്തമായ വിവരങ്ങൾ മുൻകൂട്ടി മനസ്സിലാക്കാനും കഴിയും. ഫോട്ടോ പതിച്ച തിരിച്ചറിയൽ കാർഡുകളില്ലാത്ത വൃദ്ധ സദനങ്ങളിലെ മുതിർന്ന പൗരന്മാരായ ഗുണഭോക്താക്കൾക്കും ഇനിമേൽ രജിസ്റ്റർ ചെയ്യാം.
ആഭ്യന്തരകാര്യ മന്ത്രാലയം
മുൻ പ്രധാനമന്ത്രിയും ഭാരതരത്ന ജേതാവുമായ അടൽ ബിഹാരി വാജ്പേയിയുടെ ജന്മ വാർഷിക ദിനത്തിൽ, കേന്ദ്ര ആഭ്യന്തരമന്ത്രി ശ്രീ അമിത്ഷാ ആദരാഞ്ജലികൾ അർപ്പിച്ചു
മുൻ പ്രധാനമന്ത്രിയും ഭാരതരത്ന ജേതാവുമായ അടൽ ബിഹാരി വാജ്പേയിയുടെ ജന്മ വാർഷിക ദിനത്തിൽ, കേന്ദ്ര ആഭ്യന്തരമന്ത്രി ശ്രീ അമിത്ഷാ ആദരാഞ്ജലികൾ അർപ്പിച്ചു. ന്യൂഡൽഹിയിൽ, വാജ്പേയ്സ്മാരകമായ 'സദൈവ അടലി'ൽ ആണ് അദ്ദേഹം ആദരാഞ്ജലി അർപ്പിച്ചത്.
അടൽജിയുടെ ചിന്തകളും രാജ്യ പുരോഗതിക്കായുള്ള അദ്ദേഹത്തിന്റെ ആത്മാർപ്പണവും രാജ്യ സേവനത്തിന് നമുക്ക് എന്നും പ്രചോദനം നൽകുമെന്ന് ശ്രീ അമിത് ഷാ ട്വിറ്ററിൽ കുറിച്ചു. ഇന്ത്യയിൽ വികസനത്തിനും സദ് ഭരണത്തിനും തുടക്കം കുറിച്ചത് അടൽ ബിഹാരി വാജ്പേയി ആണെന്ന് ശ്രീ അമിത് ഷാ സന്ദേശത്തിൽ കുറിച്ചു.
പ്രധാനമന്ത്രിയുടെ ഓഫീസ്
ഉത്തർപ്രദേശിലെ പി എം ഗരീബ് കല്യാൺ അന്ന യോജനയുടെ ഗുണഭോക്താക്കളുമായി പ്രധാനമന്ത്രി ആഗസ്റ്റ് 5 ന് സംവദിക്കും
പ്രധാനമന്ത്രി ശ്രീ നരേന്ദ്ര മോദി ഉത്തർപ്രദേശിലെ പ്രധാനമന്ത്രി ഗരീബ് കല്യാൺ അന്ന യോജനയുടെ ഗുണഭോക്താക്കളുമായി 2021 ആഗസ്റ്റ് 5 ന് ഉച്ചയ്ക്ക് 1 മണിക്ക് വീഡിയോ കോൺഫറൻസിംഗ് വഴി സംവദിക്കും.
ഉത്തർപ്രദേശ് 2021 ഓഗസ്റ്റ് 5 ന് പ്രധാനമന്ത്രി ഗരീബ് കല്യാൺ യോജന ദിനമായി ആഘോഷിക്കും. പദ്ധതിയുടെ ആനുകൂല്യങ്ങൾ പ്രയോജനപ്പെടുത്തുന്നതിൽ നിന്ന് ഒരു ഗുണഭോക്താവിനെയും ഒഴിവാക്കുന്നില്ലെന്ന് ഉറപ്പുവരുത്തുന്നതിനായി സംസ്ഥാനത്തുടനീളം വിപുലമായ ബോധവൽക്കരണ പരിപാടി ആരംഭിക്കും.
സംസ്ഥാനത്തെ ഏതാണ്ട് 15 കോടി ഗുണഭോക്താക്കൾക്ക് പ്രധാനമന്ത്രി ഗരീബ് കല്യാൺ അന്ന യോജന വഴി സൗജന്യമായി റേഷൻ ലഭിക്കുന്നു. സംസ്ഥാനത്തെ ഏകദേശം 80,000 ന്യായവില കടകൾ പദ്ധതിയുടെ ഗുണഭോക്താക്കൾക്ക് ഭക്ഷ്യധാന്യങ്ങൾ വിതരണം ചെയ്യുന്നുണ്ട്.
ഉത്തർപ്രദേശ് മുഖ്യമന്ത്രി ശ്രീ യോഗി ആദിത്യനാഥും ചടങ്ങിൽ പങ്കെടുക്കും.
(
ആരോഗ്യ, കുടുംബക്ഷേമ മന്ത്രാലയം
രാജ്യത്ത് ചികിത്സയിലുള്ളത് ആകെ രോഗബാധിതരുടെ 5 ശതമാനത്തില് താഴെ കേസുകള് മാത്രം
രാജ്യത്തിപ്പോള് ചികിത്സയിലുള്ളത്  ആകെ രോഗബാധിതരുടെ 4.85 ശതമാനമാണ്. രോഗമുക്തി നിരക്ക് ഇന്ന് 93.68 ശതമാനമായി. കഴിഞ്ഞ 24 മണിക്കൂറിനിടെ 41,024 പേരാണ് രോഗമുക്തരായത്. ആകെ രോഗമുക്തര് 85,62,641 ആയി.
രോഗമുക്തരും ചികിത്സയിലുള്ളവരും തമ്മിലുള്ള അന്തരം വര്ധിച്ച് 81,19,155 ആയി.
പുതുതായി രോഗമുക്തരായവരുടെ 77.44 ശതമാനവും പത്ത് സംസ്ഥാനങ്ങളിലാണ്/ കേന്ദ്രഭരണപ്രദേശങ്ങളിലാണ്. കേരളത്തില് 6227 പേര് സുഖം പ്രാപിച്ചു. ഡല്ഹി, മഹാരാഷ്ട്ര എന്നിവിടങ്ങളില് യഥാക്രമം 6,154 ഉം 4,060 ഉം പേര് രോഗമുക്തരായി.
കഴിഞ്ഞ 24 മണിക്കൂറിനിടെ 44,059 പേര്ക്ക് കോവിഡ് 19 സ്ഥിരീകരിച്ചത്. പുതിയ രോഗബാധിതരില് 78.74 ശതമാനവും പത്ത് സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. ഡല്ഹിയില് 6746 കേസുകള് റിപ്പോര്ട്ട് ചെയ്തു. മഹാരാഷ്ട്രയില് 5,753-ഉം കേരളത്തില് 5,254-ഉം പേര്ക്ക് രോഗം സ്ഥിരീകരിച്ചു.
15 സംസ്ഥാനങ്ങളിലും കേന്ദ്രഭരണപ്രദേശങ്ങളിലും ദശലക്ഷം പേരിലെ രോഗസ്ഥിരീകരണനിരക്ക് ദേശീയ ശരാശരിയേക്കാള് കുറവാണ്.
കഴിഞ്ഞ 24 മണിക്കൂറിനിടെ റിപ്പോര്ട്ട് ചെയ്യപ്പെട്ട 511 മരണങ്ങളില് 74.95% പത്ത് സംസ്ഥാനങ്ങളിലാണ്/കേന്ദ്രഭരണപ്രദേശങ്ങളിലാണ്. 23.68% ഡല്ഹിയിലാണ് . മഹാരാഷ്ട്രയില് 50 മരണവും പശ്ചിമ ബംഗാളില് 49 മരണവും റിപ്പോര്ട്ട് ചെയ്തു.
21 സംസ്ഥാനങ്ങളിലും കേന്ദ്രഭരണപ്രദേശങ്ങളിലും ദശലക്ഷത്തിലെ മരണം ദേശീയ ശരാശരിയേക്കാള് കുറവാണ് .
(
പ്രധാനമന്ത്രിയുടെ ഓഫീസ്
സന്ത് രവിദാസിന് അദ്ദേഹത്തിന്റെ ജയന്തിയിൽ പ്രധാനമന്ത്രി പ്രണാമം അർപ്പിച്ചു
(പ്രധാനമന്ത്രി ശ്രീ. നരേന്ദ്ര മോദി സന്ത് രവിദാസിന് അദ്ദേഹത്തിന്റെ ജയന്തിയിൽ പ്രണാമം അർപ്പിച്ചു.
"നൂറ്റാണ്ടുകൾക്ക് മുമ്പ് സമത്വം, സൗഹാർദ്ദം, അനുകമ്പ എന്നിവയെക്കുറിച്ച് സന്ത് രവിദാസ് ജി നൽകിയ സന്ദേശം ജനങ്ങളെ കാലങ്ങളോളം പ്രചോദിപ്പിക്കും. അദ്ദേഹത്തിന്റെ ജന്മവാർഷിക ദിനത്തിൽ എന്റെ ആദരവ് അർപ്പിക്കുന്നു.